text: আহল আল-বাইত () বা আহলে বাইত (; ) একটি আরবি শব্দবন্ধ যার শাব্দিক অর্থ ঘরের লোকজন। প্রাক-ইসলামি যুগে এই শব্দগুচ্ছটি আরব উপদ্বীপের গোত্র শাসক পরিবারের জন্য ব্যবহৃত হত। ইসলামি ঐতিহ্য অনুসারে আহল আল-বাইত দ্বারা ইসলামের নবী মুহম্মদের পরিবার এবং কিছুক্ষেত্রে তাঁর পূর্বপুরুষ ইব্রাহিমকে বোঝানো হয়। শিয়া ইসলাম অনুসারে আহলে বাইত হলেন ইসলাম ও কোরআনের কেন্দ্রীয় ব্যাখ্যাকারী। শিয়া মুসলমানদের মতে আহলে বাইতের অন্তর্ভুক্ত হলেন নবী মুহম্মদ, তাঁর কন্যা ফাতিমা, তাঁর জামাতা আলী এবং তাঁদের সন্তান হাসান ও হোসেন, সম্মিলিতভাবে যাঁদের আহল আল-কিসা (চাদরাবৃত লোকেরা) বলা হয়। ইসনা আশারিয়ারা বারো ইমামকে আহলে বাইতের অন্তর্ভুক্ত বলে বিশ্বাস করে; অন্যান্য শিয়া উপদলগুলো আলীর অন্য বংশধরদের উপর গুরুত্বারোপ করে; যেমন জায়েদিরা জায়েদ ইবনে আলীকে এবং ইসমাইলিরা ইসমাইল ইবনে জাফরকে অনুসরণ করে থাকে।
  
  সুন্নি ইসলাম অনুসারে আহলে বাইতের অন্তর্ভুক্ত হলেন নবী মুহম্মদ, তাঁর স্ত্রীগণ, তাঁর কন্যা ফাতিমা, জয়নব, রুকাইয়া, উম্মে কুলসুম, তাঁর চাচাতো ভাই ও জামাতা আলী এবং তাঁর দৌহিত্র হাসান ও হোসেন। কিছুক্ষেত্রে এই শব্দগুচ্ছটিকে মুহম্মদের চাচা আবু তালিব ও আব্বাসের বংশধর অবধি বিস্তৃত করা হয়। মালিক ইবনে আনাস ও আবু হানিফার মতে সমগ্র বনু হাশিম গোত্র আহলে বাইতের অন্তর্ভুক্ত।
  
  মূল 
  "আহল" শব্দটির অর্থ 'একজন ব্যক্তির গৃহের অভ্যন্তরস্থ সদস্যবৃন্দ, যাতে যুক্ত থাকে তার অণুসারি গোত্রবাসীরা, স্বজন, স্ত্রী (সকল), সন্তান, যারা পারিবারিক, ধর্মীয়, আবাসিক, শহরের, রাষ্ট্রীয় কর্মকান্ডের ক্ষেত্রে তার সহগামী'।
  
  "বাইত" শব্দটি 'আবাসস্থল এবং বাসস্থান, তাবু এবং দালান উভয়ই'। গতানুগতিক ক্ষেত্রে এটি 'গৃহস্থলি' শব্দটির পরিবর্তে ব্যবহৃত হয়।
  
  কোনো ব্যক্তির 'আহল আল-বাইত' বলতে তার পরিবারের সকল সদস্য এবং তার পরিবারের সাথে বসবাসকারী সকলকে নির্দেশ করে। "আহলুল বাইত" শব্দটি পরিবারের সদস্য ও স্ত্রীকে ভদ্রভাবে সম্বোধনের ক্ষেত্রে ব্যবহৃত হয়।
  
  কোরআনে 
  আহল আল-বাইত শব্দটি কোরআন-এ দুইবার ব্যবহৃত হয়েছে 'স্ত্রী' শব্দটির স্থলে। প্রথমটি মুহাম্মদ নবির  স্ত্রীদের নির্দেশ করেছে এবং পরেরটি ইবরাহীম নবির স্ত্রী সারাকে নির্দেশ করেছে।
  
  কিছু অনুবাদকের মতানুসারে, কেরআন-এ "আল-কুরবা" শব্দটি দ্বারা 'আহল আল-বায়াত' শব্দটিকে বোঝানো হয়েছে।
  
  শিয়া ইসলাম অনুসারে আহল আল-বাইত-এর তালিকা 
  
  শিয়াদের সংজ্ঞানুসারে ইমাম এবং আহল আল-কিসা মিলিত হয়ে আহল আল-বাইত গঠিত। মুহাম্মদ  নবির পরে ইসলামী মূল্যবোধের শিক্ষক এবং নিয়োগপ্রাপ্ত ব্যক্তিত্বরাই আহল আল-বাইত হিসেবে গণ্য হন।
  
  আরও দেখুন 
  
   মুহাম্মদের পারিবারিক তথ্যপঞ্জি
   সাইবা ইবন হাসিমের পারিবারিক তথ্যপঞ্জি
   বানু সাইবা
   বানু হাসিম
   বানু কোরাইশ
   বানু কিনানাহ
  
  টীকা
  
  তথ্যসূত্র
  
  বহি:সংযোগ 
   এনসাইক্লোপিডিয়া ইরানিকায় আহল আল-বায়াত
  শিয়া সংযোগ
   শিয়া মতাদর্শন
   আহল আল-বায়াত: অর্থ এবং মূল
  সুন্নি সংযোগ
   পারিবারিক তথ্যপঞ্জি
  
  বিষয়শ্রেণী:আরবি শব্দ এবং শব্দসমষ্টি
  বিষয়শ্রেণী:ইসলামী পরিভাষা
title: আহল আল-বাইত